CELEX: C2006/294/55
Language: fi
Date: 2006-12-02 00:00:00
Title: Asia C-401/06: Kanne 26.9.2006 — Euroopan yhteisöjen komissio v. Saksan liittotasavalta

2.12.2006   
            
            
               FI
            
            
               Euroopan unionin virallinen lehti
            
            
               C 294/31
            
         Kanne 26.9.2006 — Euroopan yhteisöjen komissio v. Saksan liittotasavalta
   (Asia C-401/06)
   (2006/C 294/55)
   Oikeudenkäyntikieli: saksa
   Asianosaiset
   
      Kantaja: Euroopan yhteisöjen komissio (asiamies: D. Triantafyllou)
   
      Vastaaja: Saksan liittotasavalta
   Vaatimukset
   
               —
            
            
               On todettava, että Saksan liittotasavalta ei ole noudattanut jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste 17.5.1977 annetun kuudennen neuvoston direktiivin (1) (jäljempänä kuudes arvonlisäverodirektiivi) 9 artiklan 2 kohdan e alakohdan mukaisia velvoitteitaan, koska testamentin toimeenpanijan toiminnan osalta suorituspaikkaa ei määritetä kuudennen arvonlisäverodirektiivin 9 artiklan 2 kohdan b alakohdan mukaan, jos palvelu suoritetaan yhteisön ulkopuolelle sijoittautuneille vastaanottajille tai yhteisöön, mutta muuhun kuin suorittajan maahan sijoittautuneille verovelvollisille.
            
         
               —
            
            
               Vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kuudennen arvonlisäverodirektiivin 9 artiklan 2 kohdan e alakohdan kolmannen luetelmakohdan mukaan tiettyjen palvelujen osalta, jotka suoritetaan yhteisön ulkopuolelle sijoittautuneille vastaanottajille tai yhteisöön, mutta muuhun kuin suorittajan maahan sijoittautuneille verovelvollisille, suorituspaikka on paikka, jossa vastaanottajalla on liiketoimintansa kotipaikka tai kiinteä toimipaikka taikka näiden puuttuessa vastaanottajan kotipaikka tai vastaanottajan pysyvä asuinpaikka. Näitä suorituksia ovat konsulttien, insinöörien, tutkimuslaitosten, asianajajien tai tilintarkastajien suoritukset ja muut vastaavat suoritukset. Tämä direktiivin säännös on lainvalintasääntö, jolla määritetään palvelujen tarjonnan verotuspaikka ja rajoitetaan siten jäsenvaltioiden toimivaltaa.
   Saksan lainsäädännön ja veroviranomaisten siihen perustuvan hallinnollisen käytännön mukaisesti testamentin toimeenpanijan palvelujen suorituspaikkana on paikka, josta yrittäjä tekee suorituksensa. Näiden palvelujen suorituspaikkaa ei siis määritetä kuudennen arvonlisäverodirektiivin 9 artiklan 2 kohdan e alakohdan mukaisesti, jos palvelu suoritetaan yhteisön ulkopuolelle sijoittautuneille vastaanottajille tai yhteisöön, mutta muuhun kuin suorittajan maahan sijoittautuneille verovelvollisille.
   Tämä lainsäädäntö ei ole yhteensopiva kuudennen arvonlisäverodirektiivin säännösten kanssa. Testamentin toimeenpanijana tehdyt palvelun suoritukset yhteisön ulkopuolelle sijoittautuneille vastaanottajille tai yhteisöön, mutta muuhun kuin suorittajan maahan sijoittautuneille verovelvollisille, ovat suorituksia, joiden paikka on määritettävä kuudennen arvonlisäverodirektiivin 9 artiklan 2 kohdan e alakohdan mukaisesti.
   Päinvastoin kuin Saksan hallitus väittää, komissio katsoo, että testamentin toimeenpanijan toiminta kuuluu myös asianajajan pääasiallisesti ja tavallisesti harjoittamaan toimintaan. Arvioinnissa on otettava huomioon ammattinimikkeen sijaan toiminta sellaisenaan: merkitystä on suorituksen luonteella.
   ”Muiden vastaavien suoritusten” käsite ei liity kuudennen arvonlisäverodirektiivin 9 artiklan 2 kohdan e alakohdassa tarkoitetuille toiminnoille yhteiseen osatekijään. Riittää, että arvioitava suoritus on samankaltainen kuin jokin mainitussa säännöksessä nimenomaisesti mainituista toiminnoista. Asia on näin, jos molemmilla toiminnoilla palvellaan samaa tavoitetta. Yhteisöjen tuomioistuimen tuomion mukaan asianajajan pääasiallisesti ja tavanomaisesti tekemiin suorituksiin kuuluvat asiakkaan etujen edustaminen ja puolustaminen. Sikäli kuin yhteisöjen tuomioistuin käyttää perusteena ”toimeksiantajan etujen edustamista ja puolustamista”, tämä edellytys täyttyy testamentin toimeenpanijan toiminnan osalta: hän edustaa ja puolustaa testamentin tekijän etuja. Hänen toimintansa vastaa edustajan ja konsultin toimintaa. Vaikka testamentin toimeenpano ei ole asianajajille varattu toiminta, tästä ei voida päätellä, että nämä kaksi toimintaa eivät palvele samaa tavoitetta.
   
      (1)  EYVL L 145, s. 1.